laion/Wikipedia-Exotic huggingface dataset:
ঝুলন পূর্ণিমা

ঝুলন যাত্রা বা ঝুলন পূর্ণিমা হল হিন্দুদের গুরুত্বপূর্ণ উৎসবের মধ্যে একটি। অমাবস্যায় পরের একাদশী থেকে আরম্ভ করে শ্রাবনী পূর্ণিমা পর্যন্ত চলে উৎসবের সমারোহ। এটি দোল পূর্ণিমার পরবর্তী বৈষ্ণবদের বড়ো উৎসব। দোলনা সাজানো, ভক্তিমূলক গান, নাচ, সব মিলিয়ে রাধাকৃষ্ণের প্রেমলীলার এটি একটি বিশেষ উৎসব। ভারতের এই উৎসবে দেশ-বিদেশ থেকে বহু দর্শনার্থীদের আগমন ঘটে। নবদ্বীপে ঝুলন উৎসব একটি বিশেষ আকর্ষণ। বৃন্দাবন, মথুরা আর ইসকন মন্দিরে মহা সমারোহে পালিত হয় এই ঝুলন। এই উৎসব সাধারণত শ্রাবণ মাসেই হয়ে থাকে। শৈশবে গাছের শাখায় দোলনা বেঁধে ঝুলন দোলায় দোলার স্মৃতি অনেকেরই আছে। এখনও শিশুদের দেখা যায় এমন দোলখেতে। রাধা-কৃষ্ণের শৈশব-লীলার এমনি এক স্মৃতি 'ঝুলন'। ঝুলনযাত্রা বা লীলা বর্ষার লীলা। ঝুলন পূর্ণিমাকে শ্রাবণী পূর্ণিমাও বলা হয়। বৃন্দাবনে রাধা-কৃষ্ণর শৈশব-স্মৃতি, বিশেষতঃ সখা-সখীদের সাথে দোলনায় দোলার প্রেমলীলাকে কেন্দ্র করে দ্বাপরযুগে এই ঝুলন উৎসবের সূচনা হয়েছিল। এর পর থেকে এখনো গৌড়ীয় বৈষ্ণবদের এটা প্রিয় অনুষ্ঠান। বর্তমানে ভারতের সমস্ত স্থানের মধ্যে মথুরা , বৃন্দাবন এবং মায়াপুর ঝুলন যাত্রা উদযাপনের জন্য সবচেয়ে বিখ্যাত। উইকিমিডিয়া কমন্সে ঝুলন পূর্ণিমা সংক্রান্ত মিডিয়া রয়েছে। http://www.hindu-blog.com/2009/07/jhulan-yatra-2009-swing-festival-of.html "Jhulan Yatra, the Joyful Monsoon Swing Festival"। Learn Religions (ইংরেজি ভাষায়)। সংগ্রহের তারিখ ২০২২-০৮-১১।
গাঙ্গেয় একঠোঁটা

গাঙ্গেয় একঠোঁটা (বৈজ্ঞানিক নাম: Dermogenys brachynotopterus) (ইংরেজি: Gangetic halfbeak) হচ্ছে Hemiramphidae পরিবারের Dermogenys গণের একটি স্বাদুপানির মাছ। গাঙ্গেয় একঠোঁটা মাছের দেহের উপরের অংশ বাদামী বা সবুজ বর্ণের হয়। পেট ফ্যাকাসে-হলুদ বা রুপালি-সাদা বর্ণের। গাঙ্গেয় একঠোঁটা মাছ জলাশয়ের উপরিভাগে থাকে এবং মােহনায় বাস করে। এরা সরাসরি বাচ্চা প্রসব করে। খাবার হিসাবে পােকামাকড়ের লার্ভা খেয়ে জীবন ধারণ করে। ভারত মহাসাগরে এ মাছ পাওয়া যায়। পূর্ব ভারত মহাসাগর, ভারতের পশ্চিমবঙ্গের হুগলি মোহনা দেখা যায়। ব্যবসায়িক দিক থেকে এই প্রজাতির মাছ কম গুরুত্বপূর্ণ। এটিকে অ্যাকুরিয়ামে পালা যায়। আইইউসিএন বাংলাদেশ (২০০০) এর লাল তালিকা এর লাল তালিকা অনুযায়ী এই প্রজাতিটির সম্পর্কে বাংলাদেশে তথ্যের অভাবের কথা উল্লেখ আছে। বাংলাদেশে এ মাছের উপর গবেষণা হয়নি। বাংলাদেশের মাছের তালিকা বাংলাদেশের সংরক্ষিত মাছের তালিকা বাংলাদেশের স্বাদুপানির মাছের তালিকা FishBase.org "Dermogenys brachynotopterus"। বিপদগ্রস্ত প্রজাতির আইইউসিএন লাল তালিকা। সংস্করণ 2012.2। প্রকৃতি সংরক্ষণের জন্য আন্তর্জাতিক ইউনিয়ন। 2010। সংগ্রহের তারিখ 24/10/2012।  এখানে তারিখের মান পরীক্ষা করুন: |সংগ্রহের-তারিখ= (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) Eschmeyer, W.N. (1990) Catalog of the genera of recent fishes., California Academy of Sciences, San Francisco, USA. 697 p. Talwar, P.K. and A.G. Jhingran (1991) Inland fishes of India and adjacent countries. Volume 2., A.A. Balkema, Rotterdam. Bisby F.A., Roskov Y.R., Orrell T.M., Nicolson D., Paglinawan L.E., Bailly N., Kirk P.M., Bourgoin T., Baillargeon G., Ouvrard D. (red.) (2011)। "Species 2000 & ITIS Catalogue of Life: 2011 Annual Checklist."। Species 2000: Reading, UK.। ১৮ জুন ২০১২ তারিখে মূল থেকে আর্কাইভ করা। সংগ্রহের তারিখ 24 september 2012।  এখানে তারিখের মান পরীক্ষা করুন: |সংগ্রহের-তারিখ= (সাহায্য)উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) লতিফা, গুলশান আরা (অক্টোবর ২০০৯)। "স্বাদুপানির মাছ"। আহমেদ, জিয়া উদ্দিন; আবু তৈয়ব, আবু আহমদ; হুমায়ুন কবির, সৈয়দ মোহাম্মদ; আহমাদ, মোনাওয়ার। বাংলাদেশ উদ্ভিদ ও প্রাণী জ্ঞানকোষ। ২৩ (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা ২৯৯। আইএসবিএন 984-30000-0286-0 |আইএসবিএন= এর মান পরীক্ষা করুন: invalid prefix (সাহায্য)।
সফাপুর ইউনিয়ন

সফাপুর ইউনিয়ন বাংলাদেশের রাজশাহী বিভাগের নওগাঁ জেলার মহাদেবপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৪.৫০.৮৫। মহাদেবপুর উপজেলা সদর হতে দক্ষিণ দিকে অবস্থিত এ ইউনিয়নের মোট আয়তন ৮৩৯৮ একর বা ৩৪.০ বর্গকিলোমিটার। এর উত্তরে উত্তরগ্রাম ইউনিয়ন, পূর্বে উত্তরগ্রাম ইউনিয়ন ও নওগাঁ সদর উপজেলা এবং দক্ষিণ ও পশ্চিমে মান্দা উপজেলা। সফাপুর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —১ সফাপুর ২. পাহাড়পুর ২. বৃন্দারামপুর ৩. গোপাল কৃষ্ণপুর. ৪.কচুকুড়ি ৫. বিনোদপুর ৬. লক্ষীরামপুর ৬. হাতিমন্ডলা ৭.কীর্তিপুর৮. কৃষ্ণ গোপাল পুর ৯. গোপালপুর ২০১১ সালের আদমশুমারি অনুযায়ী সফাপুর ইউনিয়নের মোট জনসংখ্যা ছিল ২৫৩০৬ জন, যারা ৬৮৯৬ টি পরিবারে বসবাস করে, যার মধ্যে পুরুষ হল ১২৬০১ জন এবং নারী হল ১২৭০৫ জন। সফাপুর ইউনিয়নের গড় সাক্ষরতা হার ৪৭.৬%। তার মধ্যে নারী শিক্ষার হার ৪৩.০% এবং পুরুষ শিক্ষার হার ৫২.৩%। এখানকার গুরুত্বপূর্ণ শিক্ষা প্রতিষ্ঠানের মধ্যে উল্লেখযোগ্য হলো গোপালপুর দ্বিমুখী উচ্চ বিদ্যালয়, জিগাতলা উচ্চ বিদ্যালয়, পাঠাকাটা উচ্চ বিদ্যালয়, গোপালপুর সরকারি প্রাথমিক বিদ্যালয়, পাহাড় পুর সরকারি প্রাথমিক বিদ্যালয়, জিগাতলা সরকারি প্রাথমিক বিদ্যালয়, পাটাকাটা সরকারি প্রাথমিক বিদ্যালয়, বিনোদ পুর সরকারি প্রাথমিক বিদ্যালয়, বিন্দা রামপুর সরকারি প্রাথমিক বিদ্যালয়, বিনোদ পুর দাখিল মাদ্রাসা ইত্যাদি। সফাপুর ইউনিয়নের অর্থনীতি মূলত কৃষি নির্ভর। বাংলাদেশের ইউনিয়ন বাংলাদেশে স্থানীয় সরকার রাজশাহী বিভাগ Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ২: ইউনিয়ন পরিসংখ্যান। ঢাকা: বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ৩৭৯। ৯ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১৮ মার্চ ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Rajshahi Division" (পিডিএফ)। www.bbs.portal.gov.bd (ইংরেজি ভাষায়)। বাংলাদেশ পরিসংখ্যান ব্যুরো। জুলাই ২০১৬। সংগ্রহের তারিখ ১৮ মার্চ ২০১৭।  সফাপুর ইউনিয়ন[স্থায়ীভাবে অকার্যকর সংযোগ] — বাংলাদেশ জাতীয় তথ্য বাতায়ন
কুশ্তি একঠোঁটা

কুশ্তি একঠোঁটা (বৈজ্ঞানিক নাম: Dermogenys siamensis) (ইংরেজি: Wrestling halfbeak) হচ্ছে Hemiramphidae পরিবারের Dermogenys গণের একটি স্বাদুপানির মাছ। স্ত্রীমাছ পুরুষ মাছের তুলনায় লম্বা হয়। এদের দেহ জলপাই বাদামী বা বাদামী-ধূসর বর্ণের হয়। দেহের পাশের অংশ মােটামুটি লাল ও পেট ফ্যাকাসে সাদার ন্যায়, ম্যান্ডিবলের শীর্ষ লাল। এই মাছ এশিয়ার বাংলাদেশ ও ভারত পর্যন্ত বিস্তৃত। কুশ্তি একঠোঁটা মাছ জলাশয়ের উপরের অংশে ভেসে বেড়ায়। মােহনায় বসবাস করে। এরা ডিমও পাড়ে, আবার সরাসরি বাচ্চাও প্রসব করে। মা-মাছ ডিমকে নিজের মুখের মধ্যে প্রায় এক মাস বহন করতে পারে এবং মুখেই তরুণ মাছের জন্ম হয়। অর্ধঠোটা এই মাছ পােকামাকড় এবং পানির উপরিভাগে ভেসে বেড়ানাে অন্যান্য খাবার খায়। এদেরকে স্বাদুপানি বা ঈষৎ লােনাপানির ছােট বড় নদী, খাল, ড্রেন, পুকুর এবং হ্রদের উপরিভাগ দিয়ে সাঁতরাতে দেখা যায়। ব্যবসায়িক দিক থেকে এই প্রজাতির মাছ কম গুরুত্বপূর্ণ। এটিকে অ্যাকুরিয়ামে পালা যায়। কুশ্তি একঠোঁটার আকৃতিতে এতই ছােট যে, মানুষের খাদ্য হিসেবে গন্য হয় না। তবে এরা মশার লার্ভা খেয়ে মানুষের উপকারই করে থাকে। আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখন বিপন্ন প্রজাতির মাছ হিসাবে চিহ্নিত। বাংলাদেশে এই মাছের উপর গবেষণা হয়নি। বাংলাদেশের মাছের তালিকা বাংলাদেশের সংরক্ষিত মাছের তালিকা বাংলাদেশের স্বাদুপানির মাছের তালিকা "Dermogenys siamensis"। বিপদগ্রস্ত প্রজাতির আইইউসিএন লাল তালিকা। সংস্করণ 2012.2। প্রকৃতি সংরক্ষণের জন্য আন্তর্জাতিক ইউনিয়ন। 2012। সংগ্রহের তারিখ 24/10/2012।  এখানে তারিখের মান পরীক্ষা করুন: |সংগ্রহের-তারিখ= (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) Kottelat, M. (2001) Fishes of Laos., WHT Publications Ltd., Colombo 5, Sri Lanka. 198 p. এ কে আতাউর রহমান, গাউছিয়া ওয়াহিদুন্নেছা চৌধুরী (অক্টোবর ২০০৯)। "স্বাদুপানির মাছ"। আহমেদ, জিয়া উদ্দিন; আবু তৈয়ব, আবু আহমদ; হুমায়ুন কবির, সৈয়দ মোহাম্মদ; আহমাদ, মোনাওয়ার। বাংলাদেশ উদ্ভিদ ও প্রাণী জ্ঞানকোষ। ২৩ (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা ২৯৯–৩০০। আইএসবিএন 984-30000-0286-0 |আইএসবিএন= এর মান পরীক্ষা করুন: invalid prefix (সাহায্য)।
টাকি, উত্তর চব্বিশ পরগনা

টাকি ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি শহর ও প্রাচীন পৌরসভা এলাকা। ১৮৬৯ সালে টাকি পুরসভার প্রতিষ্ঠা হয়। ওই সময়ে টাকির বেশির ভাগ জায়গা ছিল জঙ্গলে ভরা। রাজা প্রতাপাদিত্যের বংশধর কৃষ্ণদাস রায়চৌধুরী টাকিতে বসতি স্থাপন করেন। বর্তমান ইছামতি নদীর সে সময়ে নাম ছিল যমুনা-ইছামতী। কৃষ্ণদাসের চেষ্টায় টাকি সম্ভ্রান্ত এবং ব্রাহ্মণ পরিবারের বাসভূমিতে পরিণত হয়। নন্দদুলালের বিগ্রহ স্থাপনের জন্য টাকিতে জালালপুর গ্রামের বেশ নামডাক ছিল। রাজা মানসিংহ প্রতাপাদিত্যের সাম্রাজ্যে আক্রমণ শানানোর জন্য টাকিতে আশ্রয় নিয়েছিলেন। দু’পক্ষের লড়াই হয় বসিরহাটের সংগ্রামপুরে। প্রতাপাদিত্যের সৈন্যদলকে তাড়া করে মানসিংহের বাহিনী। টাকি শ্মশানের পাশ দিয়ে ইছামতী পার হয়ে রক্ষা পায় প্রতাপাদিত্যের দলবল। সেই ইতিহাসকে মনে রেখেই শ্মশান-সংলগ্ন রাস্তার নাম পরে রাখা হয় মানসিংহ রোড। রাজা কৃষ্ণচন্দ্রের আমলে টাকি কুলেশ্বরী কালীবাড়ি প্রতিষ্ঠা হয়। টাকির কাছেই ইছামতী নদীর তীরে সোলাদানার বাগুন্ডিকে ইস্ট ইন্ডিয়া কোম্পানি লবণ ব্যবসার কেন্দ্র স্থাপন করে। যেটি বর্তমানে বসিরহাট হিসেবে খ্যাত। রাজা রামমোহন রায়ের পরামর্শে এবং খ্রিস্টান মিশনারি আলেকজান্ডার ডাফের পরিচালনায় জমিদার কালীনাথ ১৮৩২ সালের ১৪ জুন টাকিতে একটি ইংরেজি মাধ্যম স্কুল স্থাপন করেন। তার চেষ্টায় টাকিতে শিক্ষা-সংস্কৃতির উন্নয়ন ঘটে। ১৮৫১ সালে টাকি সরকারী স্কুল ও ১৮৬২ সালে বালিকা বিদ্যালয় স্থাপন হয়। শহরটির অবস্থানের অক্ষাংশ ও দ্রাঘিমাংশ হল ২২°৩৫′ উত্তর ৮৮°৫৫′ পূর্ব﻿ / ﻿২২.৫৯° উত্তর ৮৮.৯২° পূর্ব﻿ / 22.59; 88.92 । সমুদ্র সমতল হতে এর গড় উচ্চতা হল ৫ মিটার (১৬ ফুট)। Ichamati Ichhamati Kali Puja ভারতের ২০০১ সালের আদম শুমারি অনুসারে টাকি শহরের জনসংখ্যা হল ৩৭,৩০২ জন। এর মধ্যে পুরুষ ৫৩%, এবং নারী ৪৭%। এখানে সাক্ষরতার হার ৬৮%, । পুরুষদের মধ্যে সাক্ষরতার হার ৭৩%, এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে টাকি শহরের সাক্ষরতার হার বেশি। এই শহরের জনসংখ্যার ১০% হল ৬ বছর বা তার কম বয়সী। নির্মল বসু (৭ আগস্ট ২০১৪)। "টাকি পুরসভার ভাড়া বাড়ি সারাতে খরচ হয় ৭০ টাকা"। আনন্দবাজার পত্রিকা। সংগ্রহের তারিখ ২৭ মার্চ ২০১৬।  "Taki"। Falling Rain Genomics, Inc। সংগ্রহের তারিখ অক্টোবর ১৫, ২০০৬।  "ভারতের ২০০১ সালের আদম শুমারি"। Archived from the original on ১৬ জুন ২০০৪। সংগ্রহের তারিখ অক্টোবর ১৫, ২০০৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
পাতি পটকা

পাতি পটকা (বৈজ্ঞানিক নাম: Leiodon cutcutia) (ইংরেজি: Common Pufferfish) হচ্ছে Tetraodontidae পরিবারের Leiodon গণের একটি স্বাদুপানির মাছ। এদের স্বাদু নোনা ও ঝরনার পানিতে পাওয়া যায়। এই প্রজাতিটি ১৫ সেন্টিমিটার দৈর্ঘ্য পর্যন্ত বৃদ্ধি পায়। পুচ্ছ পাখনা পিরামিড আকারের। দেহের উপরিভাগ সবুজ রঙের হয় এবং কালো বা বাদামী বর্ণের অসংখ্য ডিম্বাকার বা গোলাকার দাগযুক্ত। এই মাছ এশিয়ার দেশ সমূহে পাওয়া যায়। বাংলাদেশ, ভারত, শ্রীলঙ্কা, মায়ানমার ও মালয় দ্বীপপুঞ্জে পাওয়া যায়। আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়। ১৯৫০ সালের দিকে এদেশের নদী, খাল ও বিলে প্রায় প্রচুর পরিমাণে এ মাছ পাওয়া যেত। বাংলাদেশের মাছের তালিকা বাংলাদেশের সংরক্ষিত মাছের তালিকা বাংলাদেশের স্বাদুপানির মাছের তালিকা Kottelat, M. (2013): The Fishes of the Inland Waters of Southeast Asia: A Catalogue and Core Bibliography of the Fishes Known to Occur in Freshwaters, Mangroves and Estuaries. ওয়েব্যাক মেশিনে আর্কাইভকৃত ২ ডিসেম্বর ২০১৩ তারিখে The Raffles Bulletin of Zoology, 2013, Supplement No. 27: 1–663. ফ্রয়েসে, রেইনের এবং পাউলি, ড্যানিয়েল, এডস। (2017)। "Leiodon cutcutia" ফিশবেজে February 2017 সংস্করণ। এ কে আতাউর রহমান, গাউছিয়া ওয়াহিদুন্নেছা চৌধুরী (অক্টোবর ২০০৯)। "স্বাদুপানির মাছ"। আহমেদ, জিয়া উদ্দিন; আবু তৈয়ব, আবু আহমদ; হুমায়ুন কবির, সৈয়দ মোহাম্মদ; আহমাদ, মোনাওয়ার। বাংলাদেশ উদ্ভিদ ও প্রাণী জ্ঞানকোষ। ২৩ (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা ৩০৩–৩০৪। আইএসবিএন 984-30000-0286-0 |আইএসবিএন= এর মান পরীক্ষা করুন: invalid prefix (সাহায্য)।
গাঙ্গেয় পটকা

গাঙ্গেয় পটকা (বৈজ্ঞানিক নাম: Chelonodon patoca) (ইংরেজি: Gangetic Pufferfish) হচ্ছে Tetraodontidae পরিবারের চেলোন্ডন গণের একটি স্বাদুপানির মাছ। দেহ চোঙাকৃতির, লেজ সরু, মাথা ও পৃষ্ঠদেশ প্রশস্ত, মুখছিদ্র কিছুটা উপরের দিকে অবস্থান করে। পৃষ্ঠ পাখনার গোড়া পর্যন্ত প্রসারিত এবং বক্ষ-পাখনার গোড়ার সমান উচ্চতা বিশিষ্ট । শ্রোণী পাখনা অনুপস্থিত। পৃষ্ঠ পাখনা দেহের বেশ পিছন থেকে শুরু হয়, কিছুটা পায়ুপাখনার উৎপত্তির সম্মুখভাগ হতে আরম্ভ হয়। পৃষ্ঠ পাখনার উৎপত্তিস্থল ও পুচ্ছ পাখনার গোড়ার মধ্যবর্তী দূরত্ব নাসারন্ধ থেকে পৃষ্ঠ পাখনার উৎপত্তির মধ্যবর্তী দূরত্বের অর্ধেক। পুচ্ছ পাখনা পিরামিডাকার দেহের উপরিভাগ কালো বা বাদামী বর্ণের এবং অসংখ্য ডিম্বাকার বা গোলাকার দাগযুক্ত। সর্বভূক প্রজাতি মাছ এবং সমুদ্র হতে লোনাপানিতে অভিপ্ৰায়ন করে। এটি সাধারণত স্বাদুপানির মাছ নয়, বস্তুত মাঝে মাঝে ঈষৎ লোনাপানিতে যায় । সাধারণত নদীর মুখে, ম্যানগ্রোভ অঞ্চলের মোহনায় ঈষৎ লোনাপানিতে এবং মাঝে মাঝে স্বাদুপানির নদীতে দেখা যায়, কিন্তু সমুদ্র হতে কয়েক কিলোমিটার এর মধ্যে কখনও দেখা যায় না । এ মাছ গ্রীষ্মমণ্ডলীয় অঞ্চলে পাওয়া যায়। ইন্দো-পূর্ব প্রশান্ত মহাসাগর, বঙ্গোপসাগর এ সচরাচর পাওয়া যায়। বাণিজ্যিকভাবে এর গুরুত্ব খুবই কম। এটি অখাদ্য হিসাবে বিবেচিত। উপকূলীয় এলাকায় এ মাছ খাবার কারণে মানুষের মৃত্যু হয়। ঈষৎ লোনাপানিতে পাওয়া যায়। স্বাদু ও লোনা উভয় পানিতে এরা থাকতে পারে। বয়স বৃদ্ধির সাথে সাথে এদের খাদ্যাভ্যাসের পরিবর্তন হয়। এরা শান্ত প্রকৃতির মাছ। আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়। বাংলাদেশে এ মাছের সর্ব্বোচ্চ দৈর্ঘ্য ২১ সেমি পর্যন্ত পাওয়া গিয়েছে। বাংলাদেশের মাছের তালিকা বাংলাদেশের স্বাদুপানির মাছের তালিকা বাংলাদেশের সংরক্ষিত মাছের তালিকা Weber, M. and L.F. De Beaufort (1962) The fishes of the Indo-Australian Archipelago. XI. Scleroparei, Hypostomides, Pediculati, Plectognathi, Opisthomi, Discocephali, Xenopterygii., A.J. Reprints Agency, New Delhi, India. 481 p. Munro, I.S.R. (1967) The fishes of New Guinea., Department of Agriculture, Stock and Fisheries, Port Moresby, New Guinea. 651 p. Talwar, P.K. and A.G. Jhingran (1991) Inland fishes of India and adjacent countries. Volume 2., A.A. Balkema, Rotterdam. এ কে আতাউর রহমান, গাউছিয়া ওয়াহিদুন্নেছা চৌধুরী (অক্টোবর ২০০৯)। "স্বাদুপানির মাছ"। আহমেদ, জিয়া উদ্দিন; আবু তৈয়ব, আবু আহমদ; হুমায়ুন কবির, সৈয়দ মোহাম্মদ; আহমাদ, মোনাওয়ার। বাংলাদেশ উদ্ভিদ ও প্রাণী জ্ঞানকোষ। ২৩ (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা ৩০৪–৩০৫। আইএসবিএন 984-30000-0286-0 |আইএসবিএন= এর মান পরীক্ষা করুন: invalid prefix (সাহায্য)।
গৌর পূর্ণিমা

গৌর-পূর্ণিমা বৈষ্ণবদের একটি উৎসব, যা প্রধানত চৈতন্যদেবের (১৪৮৬ -১৫৩৪) জন্মদিন হিসাবে পালিত হয়। এটি সাধারণত মার্চ-এপ্রিল মাসের ফাল্গুনী পূর্ণিমার দিন হয়ে থাকে। গৌর-পূর্ণিমার অর্থ 'গৌর বা সোনালী বর্ণের উজ্জ্বল চাঁদ', যা চৈতন্যদেবের প্রতীক। তাঁর অনুগামীরা উপবাস থেকে চন্দ্রদয়ের মাধ্যমে এই উৎসব পালন করে থাকে। নবদ্বীপে গৌড়ীয় বৈষ্ণবরা এই উৎসব পালন করেন। চৈতন্য মহাপ্রভু গৌড়ীয় বৈষ্ণবধর্ম নবদ্বীপ "Gaura Purnima"। www.krishna.com। ২০০৮-০৩-১২ তারিখে মূল থেকে আর্কাইভ করা। সংগ্রহের তারিখ ২০০৮-১২-১৬।  "iskcon.com - Culture - Gaura Purnima"। ১৭ মে ২০০৮ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০১৭।  "Gaura Purnima-ISKCON New Govardhana"। www.newgovardhana.net। সেপ্টেম্বর ৭, ২০০৮ তারিখে মূল থেকে আর্কাইভ করা। সংগ্রহের তারিখ ২০০৮-১২-১৬।
জ্যাক মরনি

জন মরনি (ইংরেজি: John Moroney; জন্ম: ২৪ জুলাই ১৯১৭ - মৃত্যু: ১ জুলাই ১৯৯৯) নিউ সাউথ ওয়েলসের ম্যাকসভিল এলাকায় জন্মগ্রহণকারী প্রথিতযশা অস্ট্রেলীয় ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৪৯ থেকে ১৯৫১ সময়কালে অস্ট্রেলিয়ার পক্ষে সাতটি টেস্টে অংশগ্রহণ করেছিলেন। ঘরোয়া প্রথম-শ্রেণীর ক্রিকেটে ১৯৪৫-৪৬ মৌসুম থেকে ১৯৫১-৫২ মৌসুম পর্যন্ত নিউ সাউথ ওয়েলসের প্রতিনিধিত্ব করেছেন। জন মরনি অস্ট্রেলীয় ব্যাটসম্যানদের মধ্যে ধীরগতিতে রান সংগ্রহের কারণে পরিচিত হয়ে আছেন। ১৯৪৯-৫০ মৌসুমে দক্ষিণ আফ্রিকা সফরে যান ও প্রভূতঃ সফলতা পেয়েছিলেন। নিজস্ব প্রথম টেস্টে সেঞ্চুরির করার পর একই টেস্টের দ্বিতীয় ইনিংসে সেঞ্চুরি করার গৌরবগাঁথা রচনা করেন। ১৯৫০-৫১ মৌসুমের অ্যাশেজ সিরিজের প্রথম টেস্টে জোড়া শূন্য লাভ করেন। তাস্বত্ত্বেও চমৎকার ব্যাটিং উপযোগী উইকেটে অস্ট্রেলিয়া ২২৮ রান তুলতে সক্ষম হয় এবং দ্বিতীয় ইনিংসের বৃষ্টিবিঘ্নিত বিভিষীকাময় ৩২/৭ হবার পূর্বে শুরুতেই কোন রান না তুলেই তিন উইকেট হারিয়েছিল। জোড়া শূন্য ও প্রথম উইকেটে কোন রান তুলতে ব্যর্থ হবার পর মরনি দল থেকে বাদ পড়েন। তাস্বত্ত্বেও অস্ট্রেলিয়া ৭০ রানে জয় পায়। কেন আর্চার তার স্থলাভিষিক্ত হন। এরপর অবশ্য ওয়েস্ট ইন্ডিজের বিপক্ষে আর একটিমাত্র টেস্টে অংশ নিয়েছিলেন তিনি। ১ জুলাই, ১৯৯৯ তারিখে নিউ সাউথ ওয়েলসের অরেঞ্জ এলাকায় জ্যাক মরনি’র দেহাবসান ঘটে। "List of Players who have played for New South Wales". www.cricketarchive.com. Retrieved 28 March, 2017 রন স্যাগার্স অস্ট্রেলীয় টেস্ট ক্রিকেটারদের তালিকা টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা ইএসপিএনক্রিকইনফোতে জ্যাক মরনি (ইংরেজি) ক্রিকেটআর্কাইভে জ্যাক মরনি (সদস্যতা প্রয়োজনীয়) (ইংরেজি)
ভীমপুর ইউনিয়ন

ভীমপুর ইউনিয়ন বাংলাদেশের রাজশাহী বিভাগের নওগাঁ জেলার মহাদেবপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৭৩.৩৬.১৫। সোনাপুর গ্রামের আদি নাম চণ্ডিপুর। সরস্বতীরপুর থেকে জহির মহির এবং কহিরের পিতা এসে এই গ্রামে বসবাসের প্রথম সূচনা করেন ১৮৬০ সালে। এরপর আস্তে আস্তে দূর দুরান্ত থেকে অন্য লোক এসে গ্রামে বসবাস শুরু করেন এবং গ্রামের আয়তন বাড়তে থাকে। জহির মহির এবং কহিরের পিতা ইন্তেকাল করেন ১৯০০ সালের কিছু আগে বা পরে। মহাদেবপুর উপজেলা সদর হতে দক্ষিণ-পূর্ব দিকে অবস্থিত এ ইউনিয়নের মোট আয়তন ৮২৭৫ একর বা ৩৩.৪৯ বর্গকিলোমিটার। এর উত্তরে চেরাগপুর ইউনিয়ন, পূর্বে নওগাঁ সদর উপজেলা, দক্ষিণেও নওগাঁ সদর উপজেলা, পশ্চিমে উত্তরগ্রাম ইউনিয়ন ও নওগাঁ সদর উপজেলা। ভীমপুর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। ২০১১ সালের আদমশুমারি অনুযায়ী ভীমপুর ইউনিয়নের মোট জনসংখ্যা ছিল ২৭৮৪৯ জন, যারা ৭১৪২ টি পরিবারে বসবাস করে, যার মধ্যে পুরুষ হল ১৪০৮২ জন এবং নারী হল ১৩৭৬৭ জন। ভীমপুর ইউনিয়নের গড় সাক্ষরতা হার ৪৮.০%। তার মধ্যে নারী শিক্ষার হার ৪৩.৬% এবং পুরুষ শিক্ষার হার ৫২.২%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ ভীমপুর ইউনিয়নের অর্থনীতি মূলত কৃষি নির্ভর। বাংলাদেশের ইউনিয়ন বাংলাদেশে স্থানীয় সরকার রাজশাহী বিভাগ Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ২: ইউনিয়ন পরিসংখ্যান। ঢাকা: বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ৩৭৮। ৯ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১৮ মার্চ ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Rajshahi Division" (পিডিএফ)। www.bbs.portal.gov.bd (ইংরেজি ভাষায়)। বাংলাদেশ পরিসংখ্যান ব্যুরো। জুলাই ২০১৬। সংগ্রহের তারিখ ১৮ মার্চ ২০১৭।  ভীমপুর ইউনিয়ন ওয়েব্যাক মেশিনে আর্কাইভকৃত ১১ মে ২০২০ তারিখে — বাংলাদেশ জাতীয় তথ্য বাতায়ন
বিজয়দূর্গ বন্দর

বিজয়দুর্গ বন্দর হল মহারাষ্ট্রের একটি ছোট সমুদ্র বন্দর।বন্দরটি ভারতের পশ্চিম উপকূলে সিন্ধুদূর্গ জেলায় অবস্থিত।এই বন্দরটি রত্নাগিরি শহরের বাতিঘর থেকে ১০ কিমি উত্তরে গড়ে উঠেছে বিজয়দূর্গ খাঁড়িতে।এই বন্দরের পোতাশ্রয়টি গভীর ও প্রাকৃতিক। বন্দরটিতে প্রতিদিন প্রায় ২০০ টন পণ্য ওঠা-নামা করে।এটি মাহারাষ্ট্রের একটি প্রথম সারির মাইনর পোর্ট বা ছোট বন্দর। কোকিসারে রেলওয়ে স্টেশন থেকে প্রায় ৬০ কিলোমিটার আর এনএইচ-১৭ থেকে ৫ কিমি দূরে সিন্ধুদুর্গ জেলায় অবস্থিত এই বন্দর।বর্তমানে এই বন্দরের জেটি ৩ মিটার (৫১ মি m X ৬.৬ মিটার) গভীর। বিজয়দুর্গ বন্দর হল মহারাষ্ট্রের ছোট বন্দর গুলির মধ্যে একটি গুরুপূর্ণ বন্দর।এই বন্দর মহারাষ্ট্র মেরিটাইম বোর্ড এর অন্তর্গত।বন্দরটি ভুনগুলা গ্রুপ বন্দর গুলির একটি।এই বন্দরের দায়িত্বে রয়েছেন একজন সহকারী আধিকারিক। বন্দরটি ১৯৫৩ সাল থেকে গড়ে প্রতিবছর ২৫ হাজার টন পণ্য ও ২৫ হাজার যাত্রী পরিবহন করে চলেছে। রাষ্ট্র পরিচালিত জওয়াহারলাল নেহেরু পোর্ট ট্রাস্ট (JNPT), মুম্বাই কাছাকাছি ভারতের ব্যস্ততম কন্টেনার (ধারক ) গেটওয়ে, অন্তত ১০ হাজার কোটি টাকা ব্যায়ে মহারাষ্ট্রের বিজয়দুর্গ বা দাহানুতে একটি স্যাটেলাইট বন্দর নির্মাণে পরিকল্পনা করছে। জওয়াহারলাল নেহেরু পোর্ট ট্রাস্ট (JNPT ) মহারাষ্ট্র সরকার প্রকল্পের যথাক্রমে ৭৫% এবং ২৫% অর্থ যোগাবে। উভয় বিজয়দুর্গ এবং দাহানু- এ সেখানে 20 মিটার প্রাকৃতিক পোতাশ্রয়ে বড় জাহাজ প্রবেশ ও নোঙর করতে পাড়বে। এই উপগ্রহ পোর্টের জন্য একটি সম্ভাব্যতা সমীক্ষা অভ্যন্তরীণভাবে সম্পন্ন হয়েছে। বর্তমানে মহারাষ্ট্রের শুধুমাত্র একটি বড় পোর্ট। জওয়াহারলাল নেহেরু পোর্ট ট্রাস্ট (JNPT), আসলে বৃহত শিল্প প্রবৃদ্ধি রাজ্যের পরিসেবা দিতে পারছেনা। "The Gazetteer of Ratnagiri - Trade"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০১৭।  "The Gazetteer of Ratnagiri - Transport and Communications(Ports)"। ৬ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০১৭।  Research Article - National Institute of Oceanography http://www.livemint.com/Companies/7K7QoESH7c0VCamaHQIiCL/JNPT-tobuild-Rs10000-crore-satellite-port-at-Wadhwan.html Live Mint ePaper - 9th November 2015
মার্কিন যুক্তরাষ্ট্র জাতীয় মহিলা ক্রিকেট দল

মার্কিন যুক্তরাষ্ট্র মহিলা ক্রিকেট দল মহিলাদের আন্তর্জাতিক ক্রিকেট অঙ্গনে মার্কিন যুক্তরাষ্ট্রের প্রতিনিধিত্বকারী দল। এখনো দলটি আইসিসি মহিলা ক্রিকেট বিশ্বকাপে খেলার সুযোগ লাভ করতে পারেনি। দলটি কেবলমাত্র একবার জয় পেয়েছে ও বাদ-বাকী পাঁচটি খেলায় পরাজিত হয়েছে। দলগত সর্বোচ্চ: ১৮৮/৮ বনাম জিম্বাবুয়ে, ১৮ নভেম্বর, ২০১১, ঢাকা, বাংলাদেশ। ইনিংসে সেরা বোলিং পরিসংখ্যান: ১/৯, ট্রাইহোল্ডার মার্শাল বনাম বাংলাদেশ, ২৪ নভেম্বর, ২০১১, সাভার, বাংলাদেশ। "United States of America Women Squad | ICC Women's World Cup Qualifier, 2011/12 | Cricket Squads"। ESPN Cricinfo। নভেম্বর ১৩, ২০১১। সংগ্রহের তারিখ ২০১৩-০৬-১৮।  বাংলাদেশ জাতীয় মহিলা ক্রিকেট দল অস্ট্রেলিয়া জাতীয় মহিলা ক্রিকেট দল নিউজিল্যান্ড জাতীয় মহিলা ক্রিকেট দল
বারা দৈত্য ছেরবাতি

বারা দৈত্য ছেরবাতি (বৈজ্ঞানিক নাম: Pseudorhombus oligodon) (ইংরেজি: Peacock flounder) হচ্ছে Paralichthyidae পরিবারের Pseudorhombus গণের একটি স্বাদুপানির মাছ। দেহ ডিম্বাকার ও চ্যাপ্টা, মুখ নিরপেক্ষ, উপরের চোয়ালের দাঁত ছোট। তলদেশেবাসী মাছ সমুদ্রের অভ্যন্তরেই এরা অভিপ্রায়ন করে। সমুদ্রের অগভীর, উপকূলীয় অঞ্চল, জোয়ার-ভাঁটায় প্লাবিত এলাকায় এরা বাস করে। এদের ডিম আঠালো নয় তাই পানির উপরে ভাসতে থাকে। বঙ্গোপসাগরে পাওয়া যায় ও জোয়ার-ভাঁটার নদীতে পাওয়া যায়। আফ্রিকার পূর্ব-উপকূল থেকে অস্ট্রেলিয়া, প্রশান্ত মহাসাগরের গ্রীষ্মমণ্ডলীয় অঞ্চলে পাওয়া যায়। বাংলাদেশ ও ভারতে এ মাছ মোহনা অঞ্চলের মৎস্য সম্পদের উল্লেখযোগ্য অবদান রাখে। মাঝে মাঝে অন্য মাছের সাথে ধরা পড়ে মিশ্র মাছ হিসেবে বাজারজাত করা হয়। এ মাছ টাটকা এবং শুটকি হিসাবে বিক্রি হয়। কিছু অঞ্চলে এ মাছ সুস্বাদু খাবার হিসাবে পরিচিত। এ প্রজাতির মাছ তলদেশে শৈবাল ও গলিত এবং পচা খাবার খেয়ে জলজ পরিবেশ পরিষ্কার রাখে। আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। বাংলাদেশে এ মাছের সর্ব্বোচ্চ দৈর্ঘ্য ১৭.৭ সেমি পর্যন্ত পাওয়া গিয়েছে। বাংলাদেশের মাছের তালিকা বাংলাদেশের সংরক্ষিত মাছের তালিকা বাংলাদেশের স্বাদুপানির মাছের তালিকা Cabanban, A., E. Capuli, R. Froese and D. Pauly (1996) An annotated checklist of Philippine flatfishes: ecological implications., Presented at the Third International Symposium on Flatfish Ecology, 2-8 November 1996, Netherlands Institute for Sea Research (NIOZ), Texel, The Netherlands. Amaoka, K. and D.A. Hensley (2001) Paralichthyidae. Sand flounders., p. 3842-3862. In K.E. Carpenter and V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae), estuarine crocodiles. FAO, Rome. এ কে আতাউর রহমান, গাউছিয়া ওয়াহিদুন্নেছা চৌধুরী (অক্টোবর ২০০৯)। "স্বাদুপানির মাছ"। আহমেদ, জিয়া উদ্দিন; আবু তৈয়ব, আবু আহমদ; হুমায়ুন কবির, সৈয়দ মোহাম্মদ; আহমাদ, মোনাওয়ার। বাংলাদেশ উদ্ভিদ ও প্রাণী জ্ঞানকোষ। ২৩ (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা ২৮৯–২৯০। আইএসবিএন 984-30000-0286-0 |আইএসবিএন= এর মান পরীক্ষা করুন: invalid prefix (সাহায্য)।
বিমল সেন

বিমল সেন (১৯০৬ - ১০ সেপ্টেম্বর, ১৯৩৪) একজন বাঙালি সাহিত্যিক ও ব্রিটিশ বিরোধী স্বাধীনতা আন্দোলনকারী। বিমল সেনের জন্ম হয় বাংলাদেশের বরিশাল জেলার ফয়েরায়। পিতার নাম যোগেশচন্দ্র সেন। অষ্টম শ্রেণীতে পড়ার সময় স্বদেশী আন্দোলনে যোগ দেন ও চরকা কাঁধে নিয়ে গ্রামে গ্রামে ঘুরতেন। দুই বছর এই জীবনযাপন করার পরেও মেধাবী বিমল ম্যাট্রিক পরীক্ষাতে উত্তীর্ণ হন ৫ টি বিষয়ে লেটার ও স্টার মার্কস সহ। ইংরেজ সরকারের স্কুলে ভর্তি না হয়ে দেশপ্রেমের চেতনায় উদ্বুদ্ধ বিমল কলকাতায় আসেন এবং যাদবপুর বেঙ্গল টেকনিকাল কলেজে (অধুনা যাদবপুর বিশ্ববিদ্যালয়) ভর্তি হন। অর্থাভাবে তার পড়াশোনায় ছেদ পড়ে। বেলগাছিয়ার পান্নালাল শীল বিদ্যামন্দিরে শিক্ষকতার কাজে যোগ দিয়েছিলেন। শিক্ষকতার পাশাপাশি সাহিত্য সাধনায় মন দেন তিনি এবং লিবার্টি, বঙ্গবাণী, বেণু, বিচিত্রা, মডার্ণ রিভিউ পত্রিকায় তার রচনা নিয়মিত প্রকাশিত হয়। দেশাত্মবোধক বিভিন্ন ছোটগল্প লিখেছেন বিপ্লবী যুগান্তর দলের মুখপত্র 'স্বাধীনতা' পত্রিকায়। তার লেখা দু'খানি বই রাজরোষে পড়েছিল। বিদেশী সাহিত্য অনুবাদে সিদ্ধহস্ত ছিলেন। মাক্সিম গোর্কির উপন্যাস মাদারে'র বাংলা অনুবাদ করেন তিনি প্রথম। তার রচিত গ্রন্থের মধ্যে পারিজাত, শক্তির জয়, মরুযাত্রী, গল্পের ছলে, ছোটদের শিশিরকুমার অন্যতম। অনুদিত গ্রন্থ শোধবোধ ও খনির গোলাম। দেশাত্মবোধক ও জ্বালাময়ী রচনা লেখার কারণে পুলিশের নজর পড়েছিল তার ওপর। সরস্বতী লাইব্রেরি থেকে প্রকাশিত তার দুটি বই ফুলঝুরি ও স্বাধীনতার জয়যাত্রা রাজদ্রোহের অভিযোগে বাজেয়াপ্ত হয়। পলাতক জীবন যাপন করতে বাধ্য হন এই সাহিত্যিক। রংপুর স্টেশনে ধরা পড়লে তার ওপর পুলিশ অকথ্য অত্যাচার চালায়। মুক্তিলাভের পর বেড়াচাপা গ্রামে শিক্ষকতার কাজ করতে থাকেন। বিমল সেন ১০ সেপ্টেম্বর, ১৯৩৪ সালে মাত্র ২৮ বছর বয়েসে অকালপ্রয়াত হন। প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৩৫৪।  "বিমল সেন"। বরিশালপিডিয়া। ২৫ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০১৭।